# Yritysten de minimis -avustuksen tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Innovaatiorahoituskeskus Business Finlandin (jäljempänä Rahoituskeskus) [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.20yy – dd.mm.20yy**] annettuihin kustannustilityksiin yhteensä **xxx euroa[[1]](#footnote-1)**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Rahoituskeskuksen Yritysten de minimis -avustuksen rahoitusehtojen [päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.[[2]](#footnote-2)

Messuavustuksissa ja Vientirengas-rahoituksessa tarkastus on suoritettu myös Yritysten yhteishankkeisiin myönnettävän kansainvälistymisavustuksen ehtojen mukaisesti (TEM:n päätös 3.3.2016).

Projektin vastuullinen johtaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia, ne on kohdennettu projektille rahoitusehtojen edellyttämällä tavalla, ja ne liittyvät tutkimus-, kehitys- tai innovaatiotoimintaan, jos rahoitusehdot niin edellyttävät.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista.

1. Saimme käyttöömme rahoituksen saajan projektikirjanpitoa koskevan kuvauksen ja haastattelimme [xx/xx] selvittääksemme
   * projektikirjanpidon toteutusta ja luotettavuutta,
   * jäljitettävyysketjun aukottomuutta ja
   * onko projektikirjanpito rahoitusehtojen mukainen.
2. Saimme käyttöömme rahoituksen saajan projektin työajanseurantaa koskevan kuvauksen ja haastattelimme [xx/xx] selvittääksemme
   * työajanseurannan toteutusta ja luotettavuutta sekä
   * onko työajanseuranta rahoitusehtojen mukainen.
3. Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 100 % projektille tilitetyistä rahapalkoista ja 50 % projektille tilitettyjen rahapalkkojen maksuista.
   * Vertasimme kustannustilitykseen sisältyvän palkkaerittelylomakkeen kohdassa ”Raportointi­jaksolla maksettu kokonaisrahapalkka” ilmoitettua summaa rahoituksen saajan palkkakirjanpitoon ja varmistimme, että 50 % kokonaisrahapalkoista oli maksettu.
   * Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan.
   * Jos Rahoituskeskuksen rahoitusehdot edellyttävät jonkun henkilön osalta kokonaistyöajan seurantaa, vertasimme kohdassa ”Kokonaistyötunnit raportointijaksolla” ilmoitettua tuntimäärää henkilön kokonaistyöajan­seurantaan.
4. Saimme käyttöömme erittelyn kustannustilityksessä ilmoitetuista ostettavien palvelujen kustannuksista ja suoritimme alla mainitut toimenpiteet. Toimenpiteet kattoivat 100 % projektille tilitetyistä kustannuksista ja 50 % projektille tilitettyjen kustannusten maksuista. Arvioimme ostettavien palvelujen osalta
   * perustuvatko ostetut palvelut laskuun
   * perustuvatko ne projektikirjanpitoon ja rahoituksen saajan kirjanpitoon
   * ovatko niiden perusteena olevat menot maksettuja
   * ovatko ne hankkeen kestoaikana suoriteperusteisesti syntyneitä
   * ovatko niiden perusteena olevat menot arvonlisäverottomia
   * sisältävätkö ostetut palvelut yleis-, matka-, aine- ja tarvikekustannuksia tai laiteostoja ja -vuokria.

**Messuhankkeissa** arvioimme lisäksi

* sisältävätkö ostetut palvelut matka-, rahti- ja tulkkikuluja, mahdollisen konsultin/hallinnoijan kustannuksia tai markkinointikustannuksia. Rahoituspäätöksen erityisehdossa on maininta, jos näitä kustannuksia voidaan poikkeuksellisesti hyväksyä.

**Vientirengasprojekteissa** arvioimme lisäksi

* sisältävätkö ostetut palvelut muuta kuin konsultin palveluja sekä yrityksen omia matkakustannuksia.

Läpikäytyjen kustannusten osalta olemme arvioineet ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Meillä ei ole edellytyksiä arvioida, ovatko kustannukset hankkeesta aiheutuneita menoja. Projektin vastuullinen johtaja vastaa siitä, että kustannustilityksessä esitetyt kustannukset ovat projektista aiheutuneita menoja ja että ne liittyvät tutkimus-, kehitys- tai innovaatiotoimintaan silloin kun rahoitusehdot niin edellyttävät. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. Haastattelimme [xx/projektin johtoa] selvittääksemme projektille tilitettyjen laskennallisten kustannusten laskentaperusteita.[[3]](#footnote-3)
2. Haastattelimme [xx/projektin johtoa] selvittääksemme, onko rahoituksen saaja saanut projektille muuta julkista tukea.
3. (Haastattelimme [xx/projektin johtoa] selvittääksemme, onko rahoituksen saaja noudattanut projektille tilitettyjen kustannusten osalta julkisia hankintoja koskevaa lainsäädäntöä.) [[4]](#footnote-4)

**Havaintomme ovat seuraavat:**

1. Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa rahoituksen saajan projektikirjanpitoa koskevan kuvauksen ja haastattelun perusteella, miten projektista aiheutuneet kustannukset ovat yksilöitävissä ja miten niiden yhteys kirjanpitoon ja kustannustilitykseen on todennettavissa*].
2. Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa rahoituksen saajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esimies tai projektin vastuullinen johtaja työtunnit vähintään kerran kuukaudessa*].
3. Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...] ja että läpikäydyt kokonaisrahapalkat oli maksettu.
4. Kohdassa 4 totesimme, että
   * ostettujen palvelujen kustannukset perustuvat laskuun
   * läpikäydyt kustannukset perustuvat projektikirjanpitoon ja rahoituksen saajan kirjanpitoon
   * kustannukset ovat hankkeen kestoaikana suoriteperusteisesti syntyneitä
   * kustannusten perusteena olevat menot on maksettu ja
   * ne ovat arvonlisäverottomia
   * ostetut palvelut eivät sisällä yleis-, matka-, aine- ja tarvikekustannuksia eikä laiteostoja tai ‑vuokria.

Lisäksi totesimme, että

* Messuavustuksissa ostettavat palvelut eivät sisällä myöskään rahti- ja tulkkikuluja eikä mahdollisen konsultin/hallinnoijan kustannuksia eikä markkinointikuluja
* Vientirengasprojekteissa ostetut palvelut eivät sisällä mitään muita kustannuksia kuin konsultin palveluja ja yrityksen omia matkakuluja.

1. Kohdassa 5 totesimme, että projektille tilitettyjen laskennallisten kustannusten laskentaperusteet ovat seuraavat: [*kuvaa käytetyt laskentaperusteet*].
2. Kohdassa 6 totesimme, että projektin johdon mukaan rahoituksen saaja ei ole / on saanut projektille muuta julkista tukea. [*luettele saadut muut julkiset tuet*]
3. (Kohdassa 7 totesimme, että projektin johdon mukaan rahoituksen saaja on / ei ole noudattanut projektille tilitettyjen kustannusten osalta julkisia hankintoja koskevaa lainsäädäntöä. [*selosta mahdollinen hankintalainsäädännön noudattamatta jättäminen*])

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoituskeskuksen lisäksi millekään muulle osapuolelle. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A  
HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys, puhelinnumero ja sähköpostiosoite  
Tilintarkastusyhteisö A:n osoite ja postinumero

1. Tilintarkastaja vahvistaa projektin kokonaiskustannukset, tähän sisällytetään myös muiden kustannusten osuus. Kertoimella laskettuja muita kustannuksia ei tarvitse tarkastaa. [↑](#footnote-ref-1)
2. Vertailu tehdään rahoituksen myöntämishetkellä voimassa olleisiin rahoitusehtoihin. [↑](#footnote-ref-2)
3. Ei koske projektien kertoimella laskettuja kustannuksia. [↑](#footnote-ref-3)
4. Tämä toimenpide koskee vain sellaisia projekteja, joissa yhtiön Rahoituskeskukselta saama ja muu julkinen tuki on yhteensä yli puolet kustannuksista tai rahoituksen saaja on julkinen hankintayksikkö. [↑](#footnote-ref-4)